Document ID: 31997L0039

KOMISSION DIREKTIIVI 97/39/EY,
annettu 24 päivänä kesäkuuta 1997,
moottoriajoneuvojen nopeudenmittaus- ja peruutuslaitteita koskevan jäsenvaltioiden lainsäädännön lähentämisestä annetun neuvoston direktiivin 75/443/ETY mukauttamisesta tekniikan kehitykseen (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon moottoriajoneuvojen ja niiden perävaunujen tyyppihyväksynnästä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna Euroopan parlamentin ja neuvoston direktiivillä 96/79/EY (2), ja erityisesti sen 13 artiklan 2 kohdan,
ottaa huomioon moottoriajoneuvojen nopeudenmittaus- ja peruutuslaitteita koskevan jäsenvaltioiden lainsäädännön lähentämisestä 26 päivänä kesäkuuta 1975 annetun neuvoston direktiivin 75/443/ETY (3), ja erityisesti sen 6 artiklan,
sekä katsoo, että
direktiivi 75/443/ETY on yksi neuvoston direktiivillä 70/156/ETY perustettua EY-tyyppihyväksyntämenettelyä koskevista erityisdirektiiveistä; siten direktiivin 70/156/ETY ajoneuvojärjestelmiä, osia ja erillisiä teknisiä yksiköitä koskevia säännöksiä sovelletaan tähän direktiiviin,
erityisesti direktiivin 70/156/ETY 3 artiklan 4 kohdassa ja 4 artiklan 3 kohdassa säädetään, että jokaiseen erityisdirektiiviin on liitettävä ilmoituslomake, joka sisältää mainitun direktiivin liitteen I vastaavat osat, sekä tyyppihyväksyntätodistus, joka perustuu mainitun direktiivin liitteeseen VI ja mahdollistaa tyyppihyväksynnän tietokoneellistamisen,
on myös toivottavaa, että tämän direktiivin tekniset määritelmät yhdenmukaistetaan vastaavan Yhdistyneiden Kansakuntien Euroopan talouskomission säännön N:o 39 kanssa,
tämän direktiivin säännökset ovat direktiivillä 70/156/ETY perustetun tekniikan kehitykseen mukauttamista käsittelevän komitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivi 75/443/ETY seuraavasti:
1. Muutetaan 1 artiklan loppu seuraavasti:
". . . kiskoilla kulkevia ajoneuvoja sekä maatalous- ja metsätraktoreita ja kaikkia liikkuvia koneita.".
2. Muutetaan liitteet tämän direktiivin liitteen mukaisesti.
2 artikla
1. Alkaen 1 päivästä lokakuuta 1997 jäsenvaltiot eivät saa:
- kieltäytyä ajoneuvotyypin osalta myöntämästä EY-tyyppihyväksyntää tai kansallista tyyppihyväksyntää, tai
- kieltää ajoneuvojen rekisteröintiä, myyntiä tai käyttöönottoa
nopeudenmittaus- ja peruutuslaitteisiin liittyvistä syistä, jos ajoneuvot ovat direktiivin 75/443/ETY, sellaisena kuin se on muutettuna tällä direktiivillä, vaatimusten mukaiset.
2. Alkaen 1 päivästä lokakuuta 1998 jäsenvaltiot:
- eivät enää saa myöntää EY-tyyppihyväksyntää, ja
- saavat kieltäytyä myöntämästä kansallista tyyppihyväksyntää
ajoneuvotyypille nopeudenmittaus- ja peruutuslaitteisiin liittyvistä syistä, jos direktiivin 75/443/ETY, sellaisena kuin se on muutettuna tällä direktiivillä, vaatimuksia ei täytetä.
3 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää lokakuuta 1997. Niiden on ilmoitettava tästä komissiolle viipymättä.
2. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
3. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
4 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
5 artikla
Tämä direktiivi on osoitettu kaikille jäsenvaltioille.
Tehty Brysselissä 24 päivänä kesäkuuta 1997.

Labels: 7
8
15